stanford-oval/wikipedia huggingface dataset:
ปิยกุล บุญเพิ่ม
ประวัติ

ปิยกุลสำเร็จการศึกษานิติศาสตรบัณฑิต (เกียรตินิยมอันดับ 2) มหาวิทยาลัยรามคำแหง นิติศาสตรมหาบัณฑิต จุฬาลงกรณ์มหาวิทยาลัย และเนติบัณฑิตไทย สำนักอบรมศึกษากฎหมายแห่งเนติบัณฑิตยสภา ดำรงตำแหน่งผู้ช่วยผู้พิพากษา เมื่อพ.ศ. 2525 และได้ดำรงตำแหน่งที่สำคัญ เช่น ผู้พิพากษาหัวหน้าคณะในศาลแพ่ง ผู้พิพากษาหัวหน้าคณะในศาลอุทธรณ์ ประธานแผนกคดีล้มละลายในศาลฎีกา ประธานศาลอุทธรณ์
ในการทำงานผู้พิพากษา ปิยกุลเคยเป็นองค์คณะพิจารณาชั้นอุทธรธ์คดีอาญาของผู้ดำรงตำแหน่งทางการเมือง เช่น คดี อม.อธ.3/2562 (คดีจีทูจี) ในส่วนของจำเลยที่ 16 (นายสุธี เชื่อมไธสง), อม.อธ.4/2562 ของนางชญาดา วิภัติภูมิประเทศ อดีตสมาชิกสภากรุงเทพมหานคร (ส.ก.) ในคดีบัญชีทรัพย์สิน, คดี อม.อธ.5/2562 คดีนางนาที รัชกิจประการ ถูกกล่าวหาจงใจยื่นบัญชีแสดงรายการทรัพย์สินและหนี้สินด้วยข้อความอันเป็นเท็จหรือปกปิดข้อเท็จจริง
เมื่อวันที่ 21 กรกฎาคม พ.ศ. 2564 คณะกรรมการตุลาการศาลยุติธรรม (ก.ต.) ได้พิจารณาเห็นชอบให้ดำรงตำแหน่งประธานศาลฎีกา คนที่ 47 ต่อจากนางเมทินี ชโลธร โดยดำรงตำแหน่งตั้งแต่วันที่ 1 ตุลาคม พ.ศ. 2564 - 30 กันยายน พ.ศ. 2565 สิ้นสุดวาระเนื่องจากอายุครบ 65 ปี
ระหว่างการดำรงตำแหน่งประธานศาลฎีกา ได้มีการจัดตั้งแผนกคดีซื้อขายออนไลน์ในศาลแพ่ง เนื่องจากช่องทางระงับข้อพิพาทที่มีอยู่ไม่เอื้อต่อการที่ผู้บริโภคจะเข้าถึงได้โดยสะดวก เป็นผลให้ผู้บริโภคจำนวนมากไม่ได้รับการเยียวยาความเสียหาย จากการถูกเอารัดเอาเปรียบจากผู้ประกอบธุรกิจที่ไม่สุจริต จึงมีความจำเป็นต้องจัดตั้งแผนกคดีซื้อขายออนไลน์ขึ้นในศาลแพ่งให้เป็นระบบศาลอิเล็กทรอนิกส์เต็มรูปแบบ ซึ่งผู้ที่มีข้อพิพาทอันเกิดจากการบริโภควิถีใหม่สามารถเข้าถึงศาล และใช้สิทธิฟ้องร้องดำเนินคดีด้วยตนเองได้โดยสะดวก เพื่อระงับข้อพิพาทระหว่างผู้ที่เกี่ยวข้องทุกฝ่ายได้อย่างเป็นธรรมและเป็นไปด้วยความรวดเร็วยิ่งขึ้น
หลังจากพ้นจากตำแหน่งประธานศาลฎีกา ปิยกุลยังคงทำหน้าที่เป็นผู้พิพากษาอาวุโสในศาลฎีกา และเป็นองค์คณะพิจารณาคดีอาญาของผู้ดำรงตำแหน่งทางการเมือง เช่น คดี อม.9/2567
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เหรียญจักรพรรดิมาลา (ร.จ.พ.)
สมเด็จพระเจ้าตริภูวันแห่งเนปาล

สมเด็จพระเจ้าตริภูวนพีรพิกรมศาหเทวะ เป็นพระมหากษัตริย์เนปาล ครองราชย์ตั้งแต่ 17 พฤษภาคม 2424 จนถึง 11 ธันวาคม 2454 (ได้เสด็จลี้ภัยทางการเมืองไปประทับในประเทศอินเดียตั้งแต่ 7 พฤศจิกายน 2493 — 7 มกราคม 2494) พระราชสมภพเมื่อ 30 มิถุนายน พ.ศ. 2449 เป็นพระราชโอรสของสมเด็จพระเจ้าปฤถวีพีรพิกรมศาหเทวะ กับสมเด็จพระราชินีลักษมีทิพเยษรานี ศาหะ พระราชสมภพที่กรุงกาฐมาณฑุ ราชอาณาจักรเนปาล
พระองค์ครองราชย์ขณะทรงมีพระชนมายุได้ 5 พรรษา ภายหลังการเสด็จสวรรคตของสมเด็จพระเจ้าปฤถวีพีรพิกรมศาหเทวะพระราชบิดาของพระองค์ และราชาภิเษกเมื่อ 20 กุมภาพันธ์ พ.ศ. 2456 ที่พระราชวังในกรุงกาฐมาณฑุ โดยมีพระราชมารดาเป็นผู้สำเร็จราชการ แต่อำนาจที่แท้จริงของสถาบันพระมหากษัตริย์ขึ้นอยู่กับตระกูลราณา ซึ่งเป็นตระกูลที่สืบทอดตำแหน่งนายกรัฐมนตรีเนปาลมาอย่างยาวนาน
เครื่องราชอิสริยาภรณ์

เครื่องราชอิสริยาภรณ์มงกุฎดวงอาทิตย์, 2493
เครื่องอิสริยาภรณ์กิตติคุณแห่งสาธารณรัฐอิตาลี, 2497
เครื่องอิสริยาภรณ์เลฌียงดอเนอร์, 2497
| ก่อนหน้า |  | สมเด็จพระเจ้าตริภูวันแห่งเนปาล |  | ถัดไป |
| --- | --- | --- | --- | --- |
| สมเด็จพระเจ้าปฤถวีพีรพิกรมศาหเทวะ |  |   พระมหากษัตริย์แห่งราชอาณาจักรเนปาล  (11 ธันวาคม 2454 — 7 พฤศจิกายน 2493) |  | สมเด็จพระราชาธิบดีชญาเนนทรวีรวิกรมศาหเทวะ |
| สมเด็จพระราชาธิบดีชญาเนนทรวีรวิกรมศาหเทวะ |  |   พระมหากษัตริย์แห่งราชอาณาจักรเนปาล  (7 มกราคม 2494 — 13 มีนาคม 2498) |  | สมเด็จพระเจ้ามเหนทรพีรพิกรมศาหเทวะ |
| ด ค กประมุขแห่งรัฐเนปาล |
| --- | --- | --- |
| กษัตริย์ |  ปฤถวีนารายัณ ศาหะ  ประตาปสิงห์ ศาหะ  รณพหาทุร ศาหะ  คีรวาณยุทธพิกรม ศาหะ  ราเชนทรพิกรม ศาหะ  สุเรนทรพิกรม ศาหะ  ปฤถวี ศาหะ  ตริภูวัน ศาหะ  ชญาเนนทระ ศาหะ  ตริภูวัน ศาหะ  มเหนทระ ศาหะ  พีเรนทระ ศาหะ  ทีเปนทระ ศาหะ  ชญาเนนทระ ศาหะ  |  |
| ประธานาธิบดี |  คิริชา ประสาท โกอิราลา*  ราม วะรัณ ยาทวะ  วิทยาเทวี ภัณฑารี  ราม จันทระ ปูเฑล  |  |
 *รักษาการประมุขแห่งรัฐ  คิริชา ประสาท โกอิราลา*  ราม วะรัณ ยาทวะ
เลียร์เจ็ต

| --- | --- |
ก่อตั้ง: 1962
ผู้ก่อตั้ง: Bill Lear 
เลิกกิจการ: 29 มิถุนายน พ.ศ. 2533 
สาเหตุ: เป็นส่วนหนึ่งของบริษัท บอมบาร์ดิเอร์
ถัดไป: บอมบาร์ดิเอร์ แอโรสเปซ
สำนักงานใหญ่: วิชิทอ รัฐแคนซัส
พนักงาน: 4,975 
เว็บไซต์: businessaircraft.bombardier.com/en/aircraft 
เลียร์เจ็ต (Learjet) เป็นบริษัทผู้ผลิตเครื่องบินสัญชาติอเมริกัน เพื่อใช้ในการทหาร และการบินพาณิชย์ ก่อตั้งในช่วงปี ค.ศ. 1950 โดยนายวิลเลียม พาวเวล เลียร์ (William Powel Lear) ในนามบริษัท Swiss American Aviation Corporation โดยต่อมาได้กลายมาเป็นส่วนหนึ่งของบริษัท บอมบาร์ดิเอร์ ตั้งแต่ ค.ศ. 1990 โดยได้ทำการตลาดภายใต้ชื่อว่า "เลียร์เจ็ต บอมบาร์ดิเอร์"
ประวัติ

เลียร์เจ็ต เป็นหนึ่งในบริษัทรายแรกที่ผลิตอากาศยานส่วนบุคคลระดับหรูหรา ในช่วงสมัยทศวรรษ 1940 ซึ่งเป็นช่วงผ่านพ้นของสงครามโลกครั้งที่ 2 การออกแบบของเลียร์นั้นมีรากฐานมาจากโครงการอากาศยานทดลองของกองทัพอากาศอเมริกันที่เรียกกันว่า มาร์เวล (Marvel) โดยการแทนที่ไอพ่นซึ่งติดกับลำตัวอากาศยานเป็นเครื่องยนตร์ใบพัดเทอร์โบแบบดูดอากาศ  แต่โครงการนี้ก็ได้ถูกยกเลิก โดยได้นำแบบที่ปรับมาจากเครื่องบินขับไล่สัญชาติสวิตเซอร์แลนด์ รุ่น FFA P-16 แทน
บิล และทีมของเขาได้นำโครงสร้างพื้นฐานของเครื่องบินขับไล่รุ่นนี้ มาปรับใช้เพื่อพัฒนาต่อเป็นอากาศยานส่วนบุคคล และได้ก่อตั้ง บริษัท Swiss American Aircraft Corporation ซึ่งมีที่ตั้งอยู่ที่ประเทศสวิสเซอร์แลนด์ และใช้วิศวกรออกแบบชาวสวิสเซอร์แลนด์ เยอรมัน และอังกฤษ เป็นหลัก อากาศยานที่ออกแบบใหม่นี้ ในตอนแรกได้เรียกว่ารุ่น SAAC-23 โดยเรียกเล่น ๆ กันว่า 'ทีน่า เจ็ต' ซึ่งมีเอกลักษณ์เฉพาะตัวได้แก่ถังน้ำมันเชื้อเพลิงที่ยื่นออกมาจากลำตัวเครื่อง รวมทั้งระบบลงจอด ซึ่งแทบไม่ได้เปลี่ยนแปลงจากเครื่องบินขับไล่ซึ่งใช้เป็นต้นฉบับเลย ต่อมาในปี ค.ศ. 1962 บริษัทได้ย้ายฐานการผลิตจากสวิสเซอร์แลนด์ไปยังวิชิทอ โดยมีสาเหตุมาจากความเอื้ออำนวยในการผลิตเครื่องบิน ต่อมาในปี ค.ศ. 1963 โครงการประกอบเลียร์เจ็ตรุ่นแรกก็ได้เกิดขึ้นที่ฐานการผลิตใหม่แห่งนี้ และในปีต่อมา บริษัทก็ได้เปลี่ยนชื่อเป็น Lear Jet Corporation
อากาศยานเลียร์เจ็ต 23 ซึ่งใช้โดยสารได้ตั้งแต่ 6–8 ที่นั่ง ได้เริ่มบินเที่ยวแรกในวันที่ 7 ตุลาคม ค.ศ. 1963 และส่งมอบอากาศยานรุ่นแรกในเดือนตุลาคม ค.ศ. 1964 อีกหนึ่งเดือนให้หลังบริษัทก็ได้กลายเป็นบริษัทมหาชน ซึ่งต่อมาได้ผลิตอากาศยานอีกหลายรุ่น ได้แก่ เลียร์เจ็ต 24 ซึ่งเริ่มบินเที่ยวแรกในวันที่ 24 กุมภาพันธ์ ค.ศ. 1966 และเลียร์เจ็ต 25 ซึ่งเริ่มบินเที่ยวแรกในวันที่ 12 สิงหาคม ค.ศ. 1966 ต่อมาในวันที่ 19 กันยายน ในปีเดียวกันนั้น บริษัทได้เปลี่ยนชื่ออีกครั้งเป็น Lear Jet Industries Inc.
ประวัติ > การร่วมทุนกับ Gates Aviation

ในวันที่ 10 เมษายน ค.ศ. 1967 หุ้นประมาณ 60% ของบิล เลียร์ ได้ถูกซื้อโดยบริษัท Gates Rubber ในมูลค่า 27,000,000 ดอลล่าร์สหรัฐ โดยเลียร์ นั้นยังคงเป็นประธานบริหารของบริษัทจนถึงวันที่ 2 เมษายน ค.ศ. 1969 เมื่อบริษัทได้ถูกรวมเข้ากับ Gate Aviation Corporation และถูกตั้งชื่อใหม่เป็น Gates LearJet Corporation ในปี ค.ศ. 1971 เลียร์เจ็ต 25 รุ่นที่ปรับแต่งเป็นเครื่องยนต์ไอพ่น Garrett TFE731-2 ได้เริ่มบินเป็นครั้งแรก ซึ่งต่อมาได้กลายเป็น เลียร์เจ็ต 35 ซึ่งประสบความสำเร็จเป็นอย่างมาก ในปีเดียวกันนั้นบริษัท ได้รับรางวัล President "E" Award ซึ่งเป็นรางวัลจากรัฐบาลสำหรับผู้ที่ส่งออกยอดเยี่ยม
ในปี ค.ศ. 1974 ฝูงบินของเลียร์เจ็ตได้มีชั่วโมงบินรวมกันเกินหนึ่งล้านชั่วโมง และต่อมาในปี ค.ศ. 1975 บริษัทได้ผลิตอากาศยานลำที่ 500 ซึ่งเป็นครั้งแรกของบริษัทผู้ผลิตอากาศยาน ต่อมาในช่วงปลายปี ค.ศ. 1976 บริษัทได้เพิ่มสายการผลิตอากาศยานได้เป็นจำนวนถึงสิบลำต่อเดือน
ต่อมาในปี ค.ศ. 1977 เลียร์เจ็ต 28 ได้เริ่มบินเป็นครั้งแรก โดยพัฒนามาจากรุ่น 25 โดยเปลี่ยนแปลงส่วนปีก โดยมีปลายปีกงอขึ้นด้านบน ซึ่งมีส่วนทำให้เพิ่มสมรรถนะ และประหยัดเชื้อเพลิงได้มาก ซึ่งปีกแบบนี้ก็ได้ถูกนำมาพัฒนาต่อในรุ่น 28/29 และอีกหลาย ๆ รุ่นต่อมา
ในปี ค.ศ. 1979 อากาศยานต้นแบบของรุ่น 54/55/56 ได้ขึ้นบินเป็นครั้งแรก และในวันที่ 7 กรกฎาคม ค.ศ. 1983 รุ่น 55 แบบมาตรฐาน ได้ทำสถิติถึงหกครั้งในการใช้ความเร็วในการไต่ระดับความสูงสำหรับอากาศยานที่มีน้ำหนักในระดับเดียวกัน
ในปี ค.ศ. 1984 บริษัทได้เริ่มก่อตั้งแผนกยานอวกาศ ซึ่งใช้เทคโนโลยีระดับสูง และในปลายปีเดียวกันนั้น บริษัทได้หยุดสายการผลิตอากาศยานเพื่อการพาณิชย์ลงเพื่อเป็นการลดปริมาณสินค้าในคลัง จนกระทั่งในปี ค.ศ. 1986 เมื่อบริษัทได้ย้ายสำนักงานใหญ่ไปที่ทูซอน และก็ได้กลับมาผลิตอีกครั้งหนึ่งจากทั้งสองฐานที่ทูซอน และวิชิทอ
ต่อมาในปี ค.ศ. 1985 บริษัทได้รับสัญญาการผลิตชิ้นส่วนเครื่องยนต์หลักสำหรับกระสวยอวกาศ และในปี ค.ศ. 1987 ต่อมาก็ได้มีการร่วมทุนใหม่ และมีการเปลี่ยนชื่อบริษัทเป็น LearJet Corporation โดยต่อมาในเดือนมกราคม ค.ศ. 1989 ฐานการผลิตทั้งหมดก็ได้ถูกย้ายกลับมายังวิชิทอ โดยมีพนักงานจำนวน 1,250 คน
ประวัติ > การถูกซื้อโดยบอมบาร์ดิเอร์

ในปี ค.ศ. 1990 บอมบาร์ดิเอร์ ได้ทำการซื้อ LearJet Corporation ทั้งหมด โดยต่อมาอากาศยานต่าง ๆ จะถูกทำการตลาดในตระกูลของ "Bombardier Learjet" ในวันที่ 10 ตุลาคม ค.ศ. 1990 เลียร์เจ็ต 60 ซึ่งเป็นอากาศยานขนาดกลาง ได้ทำการเริ่มบินเป็นครั้งแรก และตามมาด้วยเลียร์เจ็ต 45 ในวันที่ 7 ตุลาคม ค.ศ. 1995 ในเดือนตุลาคม ค.ศ. 2007 บอมบาร์ดิเอร์ เลียร์เจ็ต ได้เริ่มสายการผลิตอากาศยานใหม่ โดยมีเลียร์เจ็ต 85 เป็นรุ่นบุกเบิกโดยเป็นอากาศยานที่ใช้วัสดุผสม ทั้งลำ
ในปี ค.ศ. 2008 บอมบาร์ดิเอร์ ได้ทำการเฉลิมฉลองครบ 45 ปีของเลียร์เจ็ต โดยเรียกแคมเปญว่า '2008-ปีแห่งเลียร์เจ็ต' (2008's Year of LearJet)
อากาศยาน

เลียร์เจ็ต 23 (Lear Jet)
เลียร์เจ็ต 24 (Lear Jet & Gates Learjet)
เลียร์เจ็ต 25 (Lear Jet & Gates Learjet)
เลียร์เจ็ต 28 (Gates Learjet)
เลียร์เจ็ต  29 (Gates Learjet)
เลียร์เจ็ต 31 (Lear Jet & Gates Learjet)
เลียร์เจ็ต 35 (Learjet, Gates Learjet)
เลียร์เจ็ต  36 (Gates Learjet)
เลียร์เจ็ต 40 (Learjet)
เลียร์เจ็ต 45 (Learjet)
เลียร์เจ็ต 55 (Gates Learjet)
เลียร์เจ็ต 60 (Learjet)
เลียร์เจ็ต 70/75 (Learjet)
เลียร์เจ็ต 85 (Learjet)
ดูเพิ่ม

บอมบาร์ดิเอร์
อากาศยานลำแรกของเลียร์เจ็ต ได้แก่ เลียร์เจ็ต 23
เลียร์เจ็ต 45 ของสายการบินกามา (Gama Aviation)
ช่างจง

ตัวละครมอร์ทัลคอมแบต
| ช่างจง |
| --- | --- |
ตัวละครใน มอร์ทัลคอมแบต
ช่างจงในมอร์ทัลคอมแบต 11
ปรากฏครั้งแรก: มอร์ทัลคอมแบต (ค.ศ. 1992)
สร้างโดย: เอ็ด บูน จอห์น โทไบอัส
ออกแบบโดย: จอห์น โทไบอัส (เกมยุคแรก) เฮอร์แมน แซนเชซ (มอร์ทัลคอมแบต: เดดลีอัลไลแอนซ์)
แสดงโดย:  หลายคน แครี-ฮิโรยูกิ ทางาวะ (ภาพยนตร์ ค.ศ. 1995, เลกาซี) ริชาร์ด ดิวิซิโอ (มอร์ทัลคอมแบตมิธธอโลจีส์: ซับ-ซีโร) บรูซ ล็อก (คองเควสต์) เจมส์ ลูว์ (รีเบิร์ธ) จอห์นสัน แฟน (เลกาซี) หวง จิงฮั่น (ภาพยนตร์ ค.ศ. 2021) 
ให้เสียงโดย:  หลายคน เอ็ด บูน (มอร์ทัลคอมแบต) จิม คัมมิงส์ (เดอะเจอร์นีย์บีกินส์) นีล รอส (ดีเฟนเดอส์ออฟเดอะเรล์ม) คริสเตียน มุญโญซ (มอร์ทัลคอมแบต: ดีเซปชัน) นูต โฮโรวิตซ์ (มอร์ทัลคอมแบต: อาร์มาเกดดอน) เจมส์ ไคสัน (มอร์ทัลคอมแบต เวอร์ซัส ดีซี ยูนิเวิร์ส) แอนดรูว์ คิชิโนะ (เกม ค.ศ. 2011) แครี-ฮิโรยูกิ ทางาวะ (มอร์ทัลคอมแบต 11) อาร์ต บัตเลอร์ (สกอร์เปียนส์รีเวนจ์, แบตเทิลออฟเดอะเรมส์, สโนว์ไบลนด์) แอลัน ลี (มอร์ทัลคอมแบต 1, มอร์ทัลคอมแบต: ออนสลอต) 
จับการเคลื่อนไหว:  หลายคน โฮ-ซ็อง พัก (มอร์ทัลคอมแบต) ฟิลลิป อัน (มอร์ทัลคอมแบต II) จอห์น เทิร์ก (มอร์ทัลคอมแบต 3, อัลทิเมตมอร์ทัลคอมแบต 3, มอร์ทัลคอมแบตทริลลาจี) คริส บาเชน (มอร์ทัลคอมแบต เวอร์ซัส ดีซี ยูนิเวิร์ส) แครี-ฮิโรยูกิ ทางาวะ (มอร์ทัลคอมแบต 11) 
ข้อมูลตัวละครในเรื่อง
บ้านเกิด: เอิรธร์เรล์ม; เอาต์เวิลด์
สัญชาติ: จีน
ช่างจง (จีน: 尚宗; พินอิน: Shàng Zōng; เวด-ไจลส์: Shang4 Tsung1) เป็นตัวละครในมอร์ทัลคอมแบตซึ่งเป็นแฟรนไชส์เกมต่อสู้โดยบริษัทมิดเวย์เกมส์และเนเธอร์เรล์มสตูดิโอส์ เขาได้รับการเปิดตัวในฐานะบอสสุดท้ายในเกมแรกเริ่ม ค.ศ. 1992 และยังคงเป็นหนึ่งในตัวละครหลักของแฟรนไชส์นี้ เขาคือผู้ใช้เวทมนตร์ผู้ทรงพลัง ซึ่งโดดเด่นในเรื่องความสามารถในการจำแลงกายเป็นตัวละครอื่นและดูดซับดวงวิญญาณของบรรดานักรบที่พ่ายแพ้ โดยทั่วไปแล้ว ช่างจงได้รับการพรรณนาว่าเป็นมือขวาของจักรพรรดิเอาต์เวิลด์อย่างเชาข่าน และเป็นศัตรูตัวฉกาจของบรรพชิตแห่งเส้าหลินอย่างหลิวคัง นอกจากนี้ เขายังปรากฏตัวในมอร์ทัลคอมแบต: เดดลีอัลไลแอนซ์ (ค.ศ. 2002) ร่วมกับฉวนชือในบทบาทพันธมิตรแห่งความตาย รวมถึงในมอร์ทัลคอมแบต 11: อาฟเตอร์แมธ (ค.ศ. 2020) และมอร์ทัลคอมแบต 1 (ค.ศ. 2023)
ตัวละครนี้ได้ปรากฏในสื่อต่าง ๆ นอกเหนือจากเกม ทั้งภาพยนตร์ ค.ศ. 1995 และภาพยนตร์ ค.ศ. 1995 ตลอดจนได้รับการตอบรับเชิงบวกสำหรับการออกแบบ, ความสามารถ และบทบาทของเขาในซีรีส์
การสร้างตัวละคร

ช่างจง (เดิมชื่อ "ช่างหล่าว") สร้างขึ้นโดยอิงจากต้นแบบ "หมอผีชาวจีน" จากภาพยนต์ศิลปะการต่อสู้ รวมถึงที่ไม่จำกัดแต่เพียงตัวละครอย่างโล แปง จากภาพยนตร์เรื่องศึกมหัศจรรย์พ่อมดใต้โลก เดิมที เขาได้รับการจินตนาการให้เป็นผู้ที่จะตัดหัวนักสู้ที่แพ้ ก่อนที่จะมีแนวคิดเรื่องฟาแทลลิตีของช่างช่างจงที่เฉพาะตัวตามตัวละคร ส่วนตัวละครที่ถูกตัดออกชื่อ "คิตสึเนะ" ซึ่งต่อมาได้รับการพัฒนาเป็นคิทานา "จะเข้ากับเรื่องราวในฐานะลูกสาวเจ้าหญิงของช่างหล่าว (ช่างจง) ที่เป็นผู้ชนะการแข่ง" ซึ่งจะทรยศต่อพ่อของเธอหลังจากที่เธอตกหลุมรักหลิวคัง อย่างไรก็ตาม ในระหว่างการพัฒนา บูนและทีมงานคิดว่ามันคงจะสนุกถ้าจะให้ผู้เล่นได้มีอำนาจในการจบเกม และเริ่มคิดหาวิธีอันน่าสยดสยองเพื่อจัดการกับศัตรูแทนที่จะใช้แค่ช่างจงเท่านั้น ดังนั้น เขาจะเป็นแค่บอส แต่แค่ "เล่นตลกไปครั้งหนึ่ง" พวกเขาก็ให้จอห์นนี เคจ ก้มตัวลงและอัปเปอร์คัตหมอผีผู้นี้ หลังจากการทดสอบนี้ ทีมงานได้ตัดสินใจให้ทุกคนเป็นผู้ทำหมัดเด็ด ซึ่งความคิดเดิมก็คือว่าช่างจงเป็นมนุษย์ทรยศที่ขายวิญญาณของเขาไป และเฮอร์แมน แซนเชซ ผู้อำนวยการฝ่ายศิลป์ของมอร์ทัลคอมแบตกล่าวว่าเมื่อซีรีย์ดำเนินไป เขาตัดสินใจที่จะเน้นย้ำถึงบรรยากาศของ "ความสง่างามอันชั่วร้าย" ของช่างจง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ช่างจง
การออกแบบและเรื่องราวของ "ช่างหล่าว" ในสมุดสเก็ตช์ของจอห์น โทไบอัส (ค.ศ. 1990)
สมเด็จกรมหลวงสีสุวัตถิ์ มุนีพงศ์

| สมเด็จกรมหลวงสีสุวัตถิ์ มุนีพงศ์ |
| --- | --- |

สมเด็จกรมหลวง
ประสูติ: 25 สิงหาคม พ.ศ. 2455
สิ้นพระชนม์: 31 สิงหาคม พ.ศ. 2499 (44 ปี)
พระบุตร: 13 พระองค์
ราชวงศ์: ราชสกุลสีสุวัตถิ์
พระบิดา: พระบาทสมเด็จพระสีสุวัตถิ์ มุนีวงศ์
พระมารดา: สมเด็จพระอัครมเหสีมหากษัตรี นโรดม กาญจนวิมาน นรลักขณ์เทวี
สมเด็จกรมหลวงสีสุวัตถิ์ มุนีพงศ์ (25 สิงหาคม พ.ศ. 2455 - 31 สิงหาคม พ.ศ. 2499) เป็นพระโอรสองค์ที่ 2 ในพระบาทสมเด็จพระสีสุวัตถิ์ มุนีวงศ์กับสมเด็จพระอัครมเหสีมหากษัตรี นโรดม กาญจนวิมาน นรลักขณ์เทวี ทรงเป็นพระมาตุลาใน พระบาทสมเด็จพระนโรดม สีหนุ พระองค์มีบทบาททางการเมืองกัมพูชาหลังสงครามโลกครั้งที่สอง และทรงเป็นนายกรัฐมนตรีกัมพูชาตั้งแต่ 30 พฤษภาคม พ.ศ. 2493 ถึง 3 มีนาคม พ.ศ. 2494
สีสุวัตถิ์ ยุตติวงศ์

นักองค์มจะสีสุวัตถิ์ ยุตติวงศ์
นักองค์มจะ(เทียบได้กับหม่อมเจ้า) สีสุวัตถิ์ ยุตติวงศ์(เขมร: ស៊ីសុវត្ថិ យុត្តិវង្ស) เป็นเชื้อพระวงศ์ของราชวงศ์กัมพูชา ประสูติเมื่อ พ.ศ. 2456 ทรงสำเร็จการศึกษาระดับปริญญาเอกจากประเทศฝรั่งเศส และมีพระชายาเป็นชาวฝรั่งเศส
ในการเลือกตั้งครั้งแรกของกัมพูชาในสมัยที่เป็นอาณานิคมซึ่งเป็นการเลือกตั้งสมาชิกสภาร่างรัฐธรรมนูญ พระองค์ได้จัดตั้งกรมประชาธิปไตยหรือพรรคประชาธิปไตยเข้าร่วมในการเลือกตั้ง นโยบายของพรรคเป็นประชาธิปไตยที่เน้นไปทางสังคมนิยมและต้องการเจรจาเกี่ยวกับเอกราชของกัมพูชาให้เร็วที่สุด พรรคของพระองค์ได้รับการสนับสนุนจากเจ้าหน้าที่ข้าราชการชั้นผู้น้อย คณะสงฆ์หัวสมัยใหม่ ศิษย์เก่าและนักเรียนปัจจุบันของลีเซสีสุวัตถิ์ และได้รับการสนับสนุนทางการเงินจากสมเด็จกรมพระสีสุวัตถิ์มุนีเรศ
ผลการเลือกตั้งปรากฏว่าพรรคประชาธิปไตยชนะการเลือกตั้ง ทำให้เกิดรอยร้าวในหมู่ชนชั้นนำของกัมพูชา นักองค์มจะสีสุวัตถิ์ ยุตติวงศ์ขึ้นมาเป็นนายกรัฐมนตรีเอง และทำให้สมเด็จกรมพระสีสุวัตถิ์ มุนีเรศหมดบทบาททางการเมือง พรรคของพระองค์ได้ร่างรัฐธรรมนูญให้สมัชชาแห่งชาติมีบทบาทค่อนข้างมาก และพระองค์พยายามเจรจาเรื่องเอกราชกับฝรั่งเศสอย่างรวดเร็ว แต่ไม่สำเร็จเพราะฝรั่งเศสไม่ยอมเจรจาด้วย อย่างไรก็ตาม พระองค์สิ้นพระชนม์ด้วยวัณโรคเมื่อ พ.ศ. 2490 ด้วยพระชนม์เพียง 45 ชันษา โดยมีข่าวลือว่าฝรั่งเศสอยู่เบื้องหลังการสิ้นพระชนม์ของพระองค์
ทะเล สงวนดีกุล

| ทะเล สงวนดีกุล |
| --- | --- |
เกิด: 9 กันยายน พ.ศ. 2538 (29 ปี)
ส่วนสูง: 177 เซนติเมตร (5 ฟุต 9 1⁄2 นิ้ว)
น้ำหนัก: 64 kg (141 lb)
อาชีพ: นักแสดง, นักร้อง
ผลงานเด่น: คิง - MY ENGINEER มีช็อป มีเกียร์ มีเมียหรือยังวะ?   ปั้น - YYY มันส์เว่อร์นะ   มิวสิควีดีโอ ติดตลก - ปราโมทย์ ปาทาน  
สังกัด: Baked Brownie, Muzik Move
ทะเล สงวนดีกุล ศิลปินและนักแสดงชายชาวไทย เป็นที่รู้จักจากผลงานการแสดงซีรีส์เรื่อง MY ENGINEER มีช็อป มีเกียร์ มีเมียหรือยังวะ?  รับบทเป็น “คิง” และมิวสิควีดีโอเพลง ติดตลก ของ โอ๊ต ปราโมทย์ ร่วมกับ เจน บีเอ็นเคโฟร์ตีเอต
ประวัติ

เล ทะเล สงวนดีกุล เกิดเมื่อวันที่ 9 กันยายน พ.ศ. 2538 โดยที่มาของชื่อ "ทะเล" คือการที่คุณพ่อของทะเลเคยทำรีสอร์ทที่เกาะเสม็ด จึงตั้งชื่อว่าทะเล
ทะเล จบการศึกษาระดับปริญญาตรีเกียรตินิยมอันดับสอง วิชาเอกการออกแบบสื่อปฏิสัมพันธ์และมัลติมีเดียจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒและจบการศึกษาระดับมัธยมศึกษาตอนปลายจากโรงเรียนเซนต์คาเบรียล ทะเลยังมีช่องสตรีมเกมของตัวเองชื่อว่า “LAYYO” ผ่านทางแพลตฟอร์ม Facebook
ทะเลมีผลงานการแสดงเรื่องแรกจากละครเรื่อง สายลับจับแอ๊บ ทางช่อง Ch3Thailand ในปี ค.ศ. 2017 โดยรับบทเป็น ซินเซียร์ และเรื่อง ครั้งนั้น...ไม่ลืม ทางช่อง CH3Thailand ในปีเดียวกัน นอกจากนี้ทะเลยังมีผลงานเรื่อง RejctX Season 1 ซึ่งเป็นเว็บซีรีส์ของทางอินเดีย
ผลงาน > มิวสิควิดีโอ

| Year | Song title | Role | Singer | Notes |
| --- | --- | --- | --- | --- |
| 2017 | The Devil | - | แสตมป์ อภิวัชร์ |  |
| 2017 | ทฤษฎี | - | inkformation |  |
| 2018 | ไม่เกี่ยวกับเธอ | บาส | นิว-จิ๋ว |  |
| 2018 | หากวันนั้น (If Only) | - | ROOM39 |  |
| 2018 | ติดตลก | แบงค์ | โอ๊ต ปราโมทย์ ปาทาน |  |
| 2019 | จะเป็นไรไหม | คิง | Merry dancers X GOH M |  |
| 2019 | มาไง คาใจ | - | Dif Kids X K.Aglet feat.K.Praewa |  |
| 2020 | วาย ว้าย ว๊าย | ปั้น | BALLCHON Feat. Piggynoii | Ost. YYY มันส์เว่อร์นะ |
| 2020 | ตัลลั๊ค | ปั้น | TALAY x YOON | Ost. YYY มันส์เว่อร์นะ |
| 2020 | รักไม่มีกฎเกณฑ์ | คิง | Ton Tanasit | Ost. The Series My Engineer |
| 2020 | คนที่ฉันรอ | คิง | MOD3G x JOELONG | Ost. The Series My Engineer |
| 2020 | เหงาแหละ | ทะเล | TALAY X TOMMY | BOYFRIENDS PROJECT |
| 2020 | เธอไม่คิดอะไร (Just Nothing) | ทะเล | EASE |  |
| 2021 | Why Destiny | มาศุกร์ | ทะเล ร่วมกับนักแสดง Y-Destiny | Ost. Y-Destiny หรือเป็นที่พรหมลิขิต |
| 2021 | ชาตินี้พอ | เสี่ยวผิง | โอ ปวีร์ คชภักดี (O-Pavee) | Close Friend โคตรแฟน ตอน ชาตินี้พอ |
| 2022 | Jadada (จาดาดา) | - | เบียร์ BIZCUITBEER |  |
| 2023 | โคตรไม่แฟร์ (Just Friend) | - | Bell Warisara |  |
| 2023 | แอบอยากรู้ (Hush) | ภีม | TALAY |  |
| 2024 | หุ่นยนต์บันทึกความทรงจำ (Memoirist) | - | TALAY Feat. Justmine Mali Marisar |  |
ผลงาน > ผลงานเพลง

| Year | Song Title | English Title | Note |
| --- | --- | --- | --- |
| 2020 | ตัลลั๊ค | - | Ost. YYY มันส์เว่อร์นะ feat. YOON |
| 2020 | เหงาแหละ | First Time Lonely | BOYFRIENDS PROJECT feat. TOMMY |
| 2021 | - | Why Destiny | Ost. Y-Destiny หรือเป็นที่พรหมลิขิต feat. Y-Destiny Cast |
| 2022 | รั้น | Supernova | Ost. Sing Again the Series |
| 2022 | ขี้แพ้ชั่วคราว | Loser | Ost. Sing Again the Series |
| 2022 | อยากให้เธอกอดคนที่ใช่ | - | For Singha Corporation feat. NARA, Tik Playground |
| 2022 | Chocolate | Chocolate | BE MY BOYFRIEND 2 ร่วมกับ  คชา-นนทนันท์ อัญชุลีประดิษฐ์, มาร์ค-ศิวัช จำลองกุล, ทอมมี่-สิทธิโชค เผือกพูลผล,  ซี-พฤกษ์ พานิช, ทะเล-สงวนดีกุล และ บุ๋น-นพณัฐ กันทะชัย |
| 2022 | In My Room | In My Room | BE MY BOYFRIEND 2 ร่วมกับ  มาร์ค-ศิวัช จำลองกุล และ  บุ๋น-นพณัฐ กันทะชัย |
| 2022 | IWBYBF (I Will Be Your Boyfriend) | IWBYBF (I Will Be Your Boyfriend) | BE MY BOYFRIEND 2 ร่วมกับ  คชา-นนทนันท์ อัญชุลีประดิษฐ์, มาร์ค-ศิวัช จำลองกุล, ทอมมี่-สิทธิโชค เผือกพูลผล,  ซี-พฤกษ์ พานิช, ทะเล-สงวนดีกุล และ บุ๋น-นพณัฐ กันทะชัย |
| 2023 | แพ้ความอ่อนแอ | - | TALAY Version [Cover] Artist Debut |
| 2023 | แอบอยากรู้ | Hush | TALAY 1st Single |
| 2023 | แพ้ความอ่อนแอ | - | Muzik Move Your Feelings Version feat. Indigo Band  |
| 2023 | แค่ได้เป็นคนสุดท้ายที่เธอคิดถึง | - | Sound of Nature Version feat. Earth Patravee |
| 2024 | 今でも君を | Hush - Japanese Version | แอบอยากรู้ (Hush) - Japanese Version |
| 2024 | หุ่นยนต์บันทึกความทรงจำ | Memoirist | TALAY 2nd Single feat. Justmine Mali Marisar |
ผลงาน > คอนเสิร์ต

BE MY BOYFRIENDS CONCERT ร่วมกับ BOYFRIENDS PROJECT จัดโดย The DND ในปี พ.ศ. 2564
BE MY BOYFRIENDS CONCERT 2 ร่วมกับ BE MY BOYFRIEND 2 จัดโดย The DND ในปี พ.ศ. 2565
ผลงาน > ละครโทรทัศน์/ซีรีส์

| Year | Title | Role | Notes | Network | Remark |
| --- | --- | --- | --- | --- | --- |
| 2017 | สายลับจับแอ๊บ (SPY I Love U) | ซินเซียร์ | Support | Ch3Thailand |  |
| 2017 | ครั้งนั้น...ไม่ลืม | เต้ย | Support | Ch3Thailand |  |
| 2019 | RejctX Season 1 | Steve | Support | ZEE5 |  |
| 2020 | My Engineer มีช็อป มีเกียร์ มีเมียรึยังวะ | คิง | Support | WeTV |  |
| 2020 | YYY มันส์เว่อร์นะ | ปั้น | Main | LINETV |  |
| 2020 | YYY มันส์ฟินนะ | ปั้น | Main | LINETV | ภาคพิเศษของ YYY มันส์เว่อร์นะ |
| 2021 | Y-Destiny | มาศุกร์ | Main | AIS Play |  |
| 2021 | Close friend โคตรแฟน ตอน ชาตินี้พอ | เสี่ยวผิง | Main | Viu Thailand | มินิมิวสิคซีรีส์ โปรเจกต์พิเศษ โดยความร่วมมือของ Viu และ Boxx Music |
| 2021 | Switch On เกมรักสลับมิติ | มาร์ค | Guest role | Ch3Thailand |  |
| 2022 | ROSE IN DA HOUSE | ทะเล | Main | YouTube Membership:The DND และ WeTV | ร่วมกับสมาชิก BE MY BOYFRIEND 2 |
| 2022 | Sing Again รักอีกครั้ง | ซัน,เรย์ | Main | True Asian More, TrueID,NETFLIX | ซีรีส์ดัดแปลงจากเกาหลีใต้ เรื่อง Persevere Goo Hae Ra |
| 2022 | War of Y The Series | พี | Support | AIS PLAY, Gagaoolala |  |
| 2024 | Start up | แบงค์ | Support | TrueID | ซีรีส์ดัดแปลงจากเกาหลีใต้ เรื่อง Start up |
| 2024 | Club Friday ความลับในแอปหาคู่ | พีท | Support | Viu | EP1-3 |
| 2025 | ล้านวงโคจร Reverse with Me The Series | หมอเฟียต | Main | Ch3Thailand | ซีรีส์ดัดแปลงจากนิยาย เรื่อง ล้านวงโคจร |
รางวัล

รางวัลยอดนิยม สาขา ดาวงุ้ยยยยยยยย จากงานประกาศรางวัล Yniverse awards 2020
รางวัลยอดเยี่ยม สาขา นักแสดงบทพระรองยอดเยี่ยม จากงานประกาศรางวัล Yniverse awards 2020
นิทรรศการเฉลิมพระเกียรติฯ เนื่องในโอกาสการจัดงานฉลองสิริราชสมบัติครบ 60 ปี

นิทรรศการเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ ๙ เนื่องในโอกาสการจัดงานฉลองสิริราชสมบัติครบ ๖๐ ปี เป็นส่วนหนึ่งของกิจกรรมเฉลิมพระเกียรติฉลองสิริราชสมบัติครบ 60 ปี เนื่องในโอกาสที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 60 ปี ในวันที่ 9 มิถุนายน พ.ศ. 2549 ตามคำสั่งสำนักนายกรัฐมนตรี ที่ 53/2549 ลงวันที่ 23 กุมภาพันธ์ พ.ศ. 2549 โดยมี รัฐบาลไทย สำนักราชเลขาธิการ(กรมราชเลขานุการในพระองค์ ในปัจจุบัน) สำนักพระราชวัง และโครงการหลวง ร่วมกับภาคเอกชน เป็นคณะกรรมการจัดงาน และผู้มีส่วนร่วม
กำหนดการ และสถานที่จัดงาน

นิทรรศการนี้ จัดขึ้นภายในอาคารชาเลนเจอร์ และอาคารอิมแพ็ค ภายในศูนย์แสดงสินค้าและการประชุม อิมแพ็ค เมืองทองธานี อำเภอ ปากเกร็ด จังหวัดนนทบุรี บนพื้นที่รวมกว่า 100,000 ตารางเมตร ระหว่างวันศุกร์ที่ 26 พฤษภาคม ถึงวันอาทิตย์ที่ 4 มิถุนายน พ.ศ. 2549 รวม 10 วัน โดยเปิดโอกาสให้ประชาชนมีส่วนร่วมในกิจกรรมต่างๆ เพื่อชื่นชมพระบารมีด้วย และเนื่องจากมีประชาชนให้ความสนใจเข้าชมเป็นจำนวนมาก รัฐบาลไทยในฐานะผู้จัดงาน จึงขยายเวลาการจัดนิทรรศการนี้ออกไปอีก 7 วัน จนถึงวันอาทิตย์ที่ 11 มิถุนายน พร้อมทั้งบันทึกเป็นวีดิทัศน์ เพื่อแจกจ่ายแก่ห้องสมุด และจำหน่ายแก่ประชาชนที่ไม่สามารถเข้าชมงานได้ในช่วงเวลาดังกล่าวด้วย
แนวความคิด และเนื้อหาในการจัดงาน

เนื่องจากพระราชกรณียกิจต่างๆ ที่พระองค์ทรงบำเพ็ญมาตลอด 60 ปี รวมถึงแนวทางตามแนวพระราชดำริทั้งหลายเหล่านั้น มีหลายส่วนที่ประชาชนอาจยังไม่เข้าใจอย่างถ่องแท้ งานนิทรรศการนี้ จึงใช้เทคนิคการนำเสนอที่หลากหลาย เพื่อเป็นการสื่อความหมาย ให้ประชาชนผู้เยี่ยมชมงาน ทั้งนักเรียน นิสิต นักศึกษา ประชาชนชาวไทยในระดับวุฒิต่างๆ ตลอดจนชาวต่างประเทศ ได้รู้จักและเข้าใจอย่างลึกซึ้ง เป็นผลให้ประชาชนเข้าใจในพระราชกรณียกิจ และโครงการอันเนื่องจากพระราชดำริ เพิ่มพูนความรักและเทิดทูนพระองค์มากยิ่งขึ้น โดยภายในบริเวณงาน ประกอบไปด้วยการจัดนิทรรศการ แสดงพระราชประวัติ พระราชกรณียกิจ และการดำเนินงานโครงการอันเนื่องมาจากพระราชดำริ มีเนื้อหาเป็นส่วนๆ แบ่งตามห้องจัดแสดงต่างๆ ดังนี้
อาคารชาเลนเจอร์ เป็นส่วนพระราชประวัติ
ชาเลนเจอร์ ฮอลล์ 1
สืบราชสันตติวงศ์ - มีลักษณะเป็นพาโนรามาเธียเตอร์ ของพระมหากษัตริย์ ในบรมราชจักรีวงศ์ และพระราชกรณียกิจ
เมื่อครั้งทรงพระเยาว์ - เป็นส่วนแสดงพระราชประวัติครั้งทรงพระเยาว์ ใช้เทคนิคภาพฉายสามมติในการนำเสนอของเล่นส่วนพระองค์
ชาเลนเจอร์ ฮอลล์ 2
พระคู่บารมี - แสดงพระราชประวัติช่วงทรงพบกับสมเด็จพระบรมราชินีนาถ พระราชพิธีอภิเษกสมรส และครั้งทั้งสองพระองค์เสด็จออกสีหบัญชรให้ประชาชนเฝ้าทูลละอองธุลีพระบาท บรรยากาศในการจัดแสดงสวยงาม ประกอบสวนน้ำพุ
พระปฐมบรมราชโองการ - เป็นการฉายวีดิทัศน์พระราชพิธีบรมราชาภิเษก
องค์อัครศาสนูปถัมภก - แสดงให้เห็นถึงพระราชกรณียกิจที่ทรงเป็นองค์อัครศาสนูปถัมภก ของทุกๆศาสนา
ชาเลนเจอร์ ฮอลล์ 3
เสด็จเยี่ยมราษฎร - ใช้เทคนิคสกายวอล์ค เพื่อเสนอภาพพระราชกรณียกิจทรงเยี่ยมราษฎรทุกภูมิภาค ผ่านสถานีรถไฟและรถไฟจำลอง
คนของแผ่นดิน - เป็นการจัดแสดงผลงานของผู้ได้รับทุนอานันทมหิดล ซึ่งเป็นกำลังสำคัญในการพัฒนาประเทศ ตามพระราชดำริที่ทรงส่งเสริมการศึกษา
พระอัจฉริยภาพ - แสดงถึงพระอัจฉริยภาพของพระองค์ ในด้านจิตรกรรม ประติมากรรม ภาพถ่าย เพลงพระราชนิพนธ์ กีฬา งานช่าง โดยการใช้เทคนิคหลากหลาย
เทิดไว้เหนือเกล้าชาวไทย - เป็นส่วนที่ให้ประชาชนมีส่วนร่วมในการแสดงความซาบซึ้งและจงรักภักดี
อาคารอิมแพค เป็นส่วนพระราชกรณียกิจ
อิมแพ็ค เอ็กซ์ซิบิชัน ฮอลล์ 5-8
ภาพถ่ายฝีพระหัตถ์
การพัฒนาทรัพยากรป่า
อิมแพ็ค เอ็กซ์ซิบิชัน ฮอลล์ 2-4
ปรัชญาในการบริหารน้ำ
ปัญหาเรื่องดินและการแก้ปัญหาการเสื่อมโทรมของดิน
อิมแพ็ค เอ็กซ์ซิบิชัน ฮอลล์ 1 - เศรษฐกิจพอเพียงและทฤษฎีใหม่
อิมแพ็ค อารีนา - มหานาฏกรรมเฉลิมพระเกียรติ พระมหาชนก